દૂધસાગર ડેરી દ્વારા આજથી દૂધ ઉત્પાદકોનાં ભાવમાં રૂપિયા ૨૫ નો ઘટાડો કરાયો હતો.દૂધ ઉત્પાદકોને હાલમાં એક કિલોફેટનાં રૂપિયા ૫૫૦ આપવામાં આવતાં હતા તેમાં રૂપિયા ૨૫ નો ઘટાડો કરીને હવે રૂપિયા ૫૨૫ કરવાનો નિર્ણય કરાયો હતો. આ મામલે વાઈસ ચેરમેન મોંઘજી ચૌધરીએ કહ્યું હતું કે ગત વર્ષની સરખામણીએ ચાલુ વર્ષે ૧૭ ટકા દૂધની વૃધ્ધિ થઈ છે. જ્યારે ફેડરેશન દ્વારા ૩ ટકાની વૃધ્ધિ મંજૂર કરાઈ છે. દૂધસાગર ડેરીમાં દૂધની ૧૪ ટકા વૃધ્ધિ નોંધાઈ છે.એક મહિના પૂરતો વચગાળાનો ભાવ ઘટાડો કરાયો છે.પરંતુ એકપણ દિવસ દૂધની ખરીદી બંધ રાખ્યા વગર ગાયનાં દૂધનાં ફેટમાં કોઈ જ ફેરફાર નહી કરાય તેમ તેમણે ઉમેર્યુ હતું.